Giora Feidman

eta|dekstra|250px|<center>… kaj dum intervjuo en Rotteck-lernejo en Freiburg (Germanio) maje 2009
Giora Feidman (hebree גיורא פיידמן, n. la 25-an de marto 1936 en Bonaero) estas elstara klarneta muzikisto.

La gepatroj de Giora Feidmans estis judoj el Besarabio. La patro, mem muzikisto, estis lia unua klarneta instruisto. La orkestro de la Teatro Colón en Bonaero akceptis lin en aĝo de 18 jaroj kiel profesia muzikisto. Pli poste li iĝis membro de la Israela Filharmonia Orkestro. Komence de la 1970-aj jaroj li iĝis solisto specialiĝanta pri Klezmer-muziko, la tradicia popoleca muziko de orienteŭropaj judoj, kaj translokiĝis al Nov-Jorko. Nuntempe li konsideriĝas inter la plej signifaj klarnetistoj kaj Klezmer-muzikistoj tutmonde. Aparte ofte li koncertas en Germanio, kies ĉefa lingvo, la germana estas lingve kaj kulture tre parenca al la jida lingvo de la Klezmer-muziko, kaj kie spite al la Holokaŭsto, la kontraŭjuda genocido de Nazia Germanio meze de la 20-a jarcento, nun aparte multaj muzikemuloj simpatias al la Klezmer-muziko, kiu kontribuas vivteni la memoron al la perforte forviŝita riĉa kulturo de la nordeŭropaj judoj.

Dum la jaro 1984 li kun la aktorino Esther Ofarim ludis ĉefrolon en la teatraĵo "Getto" de Jehoŝua Sobol, kio tre diskonatigis lin kaj lian unikan klarnetan voĉon. Inter la verkoj koncerte soliste prezentitaj de li krom Klezmer-muzikaĵoj estas verkoj de George Gershwin, Tango-muziko el Argentino kaj ekde la komenco de la 21-a jarcento pli kaj pli simfonia muziko de nuntempaj israelaj komponistoj (ekzemple Ora Bat Ĥaim aŭ Beti Olivero). Krome li kompreneble regas la klasikan porklarnetan verkaron kiel ekzemple la klarnetan koncerton de Wolfgang Amadeus Mozart). Kun la orgenisto Matthias Eisenberg li ekde la jaro 2002 plurfoje jare koncerte turneas.

Lia tipa klarneta muziko vivigis la germanajn filmojn „Jenseits der Stille“ de Caroline Link kaj „Comedian Harmonists“ de Joseph Vilsmaier, kaj - kune kun la juda violonisto Itzhak Perlman - la usonan filmon „Schindler's List“ de Steven Spielberg – lia muziko el la laste menciita filmo gajnis la Oscar-premion de tiu kategorio. La muzikteatra verko „Nothing But Music“ el la jaro 2005 rakontas pri la stacioj de lia eventoplena vivo.

Dum la Monda Junulara Tago 2005 de la katolika eklezio en Kolonjo Giora Feidman koncertis antaŭ 800.000 aŭskultantoj, inter ili la papo Benedikto la 16-a. Liaj konstantaj penoj pri interkompreniĝo inter germanaj kaj alilingvaj judoj unuflanke kaj nejudaj germanlingvanoj aliflanke (kaj ateistoj kaj kristanoj, sed ankaŭ islamaj enmigrintoj) konsidereblas elstaraj.

 Diskografio 
eta|200px|<center>jen pluraj specoj de klarnetoj el la kolekto de Giora Feidman - plej dekstre basa

 1982: The Incredible Clarinet
 1987: The Singing Clarinet
 1990: The Magic of the Klezmer
 1990: Clarinetango
 1991: Viva el Klezmer
 1991: Gershwin and The Klezmer
 1992: The Dance of Joy
 1993: Klassic Klezmer
 1993: Der Rattenfänger
 1993: Concert for the Klezmer
 1994: Feidman in Jerusalem
 1995: Klezmer Chamber Music
 1995: The Soul Chai (die Seele lebt)
 1995: The Incredible Clarinet
 1996: To You!
 1996: Clarinetango
 1996: Rabbi Chaim's Dance
 1996: Schelomo/Bakashot
 1997: Klezmer Celebration 1997: Silence and Beyond 1997: Feidman in Bayreuth: Lilith: Neun Gesänge der dunklen Liebe 1997: Feidman and the Arditti String Quartet: Der Golem 1998: Feidman and the Israel Camerata 1998: Feidman und Katja Beer: Schubert und jiddische Lieder 1999: Journey 1999: Feidman - And the Angels Singeta|250px|<center>la muzikisto pozanta antaŭ koncerto januare 2007 en Bad Nauheim (Germanio)
 2000: Giora Feidman - Klezmer and more 2000: Giora Feidman - Rhapsody 2000: To Giora Feidman - your Klezmer Friends 2000: The Art Of Klezmer 2001: TanGoKlezmer 2002: Feidman – Dancing in the Field 2002: Feidman plays Piazzolla 2003: Love – Feidman plays Ora Bat Chaim 2003: Feidman + Eisenberg Live in St. Severin / Keitum / Sylt 2003: Feidman plays Mozart and more 2004: Ewigkeit dringt in die Zeit 2005: SAFED - Feidman and the Safed Chamber Orchestra 2005: Feidman and Eisenberg - Live at St. Severin 2005: Wenn du singst, wie kannst du hassen? 2006: KlezMundo 2007: Klezmer in the Galilee 2006: Crossing Borders 2008: The Spirit of Klezmer''

 Eksteraj ligiloj 

 oficiala retejo de Giora Feidman

 aktualaj koncertaj datoj kaj ampleksa biografio 
 pliaj informoj germanlingvaj ...
 ... pri la muzikisto
 informoj pri la biografia muzikteatra verko „Nothing But Music“ 

Kategorio:Klarnetistoj
Kategorio:Argentinaj muzikistoj
Kategorio:Klezmero